## Projekts

## LATVIJAS REPUBLIKAS MINISTRU KABINETS

**2018. gada Instrukcija Nr.**

**Rīgā (prot. Nr. §)**

**Kārtība, kādā valsts budžeta iestādes sagatavo un apstiprina valsts budžeta programmu, apakšprogrammu un pasākumu tāmes kārtējam gadam**

*Izdota saskaņā ar* [*Likuma par budžetu un finanšu vadību*](https://likumi.lv/ta/id/58057-likums-par-budzetu-un-finansu-vadibu)

[*2.panta*](https://likumi.lv/ta/id/58057-likums-par-budzetu-un-finansu-vadibu#p2) *trešo daļu*

1. Instrukcija nosaka kārtību, kādā valsts budžeta iestādes (turpmāk – iestāde) sagatavo un apstiprina valsts budžeta programmu, apakšprogrammu un pasākumu tāmes (turpmāk – tāme) kārtējam gadam (turpmāk – n gads) un nodrošina to izpildi.2

2. Iestāde sagatavo tāmi katram Valsts kasē reģistrētam finansēšanas plānam saskaņā ar šīs instrukcijas pielikumiem:

2.1. pamatbudžeta programmas, apakšprogrammas, pasākuma resursu izdevumu segšanai un plānoto izdevumu tāmi n gadam (1.pieli­kums);

2.2. valsts speciālā sociālās apdrošināšanas budžeta programmas, apakš­programmas, pasākuma ieņēmumu un plānoto izdevumu tāmi n gadam ([2.pielikums](https://likumi.lv/ta/id/187625-kartiba-kada-valsts-budzeta-iestades-sagatavo-un-apstiprina-valsts-budzeta-programmu-apaksprogrammu-un-pasakumu-tames-kartejam#piel2)).

3. Šīs instrukcijas 2.punktā minētās tāmes iestādes sagatavo Valsts kases nodrošinātajā e-pakalpojumā eTāmes (turpmāk – eTāmes), kuru lieto atbilstoši kārtībai, kādā Valsts kase nodrošina elektronisko informācijas apmaiņu.

4. eTāmēs tiek nodrošināta tāmju datu manuāla ievade vai augšupielāde saskaņā ar Valsts kases tīmekļa vietnē publicēto elektronisko datu apmaiņas datnes formātu.

5. Valsts kase nodrošina eTāmēs iesniegto datu un elektronisko dokumentu saglabāšanu piecus gadus, ja iestādes ievēro šīs instrukcijas prasības un kārtību, kādā Valsts kase nodrošina elektronisko informācijas apmaiņu.

63

6. Iestāde klasifikācijas kodus un to nosaukumus tāmēs piemēro saskaņā ar normatīvajiem aktiem par budžetu ieņēmumu klasifikāciju (kodu zemākajā detalizācijas pakāpē – piecas zīmes), budžetu izdevumu klasifikāciju atbilstoši ekonomiskajām kategorijām (kodu zemākajā detalizācijas pakāpē – četras zīmes) un budžetu finansēšanas klasifikāciju (kodu zemākajā detalizācijas pakāpē – desmit zīmes).

7. Iestāde šīs instrukcijas 2.punktā minētās tāmes sagatavo 10 darbdienu laikā pēc finansēšanas plāna reģistrēšanas Valsts kasē. Ja, sākoties saimnieciskajam gadam, nav stājies spēkā gadskārtējais valsts budžeta likums, tāmju sagatavošanas termiņu un nosacījumus nosaka finanšu ministrs.

8. Tāmes precizē:

8.1. 10 darbdienu laikā pēc finansēšanas plāna grozījumu reģistrēšanas Valsts kasē;

8.2. ja faktiskie izdevumi (pēc naudas plūsmas) vismaz vienā izdevumu kategorijā (ceturtajā zīmē) pārsniedz tāmē šai kategorijai apstiprināto izdevumu apjomu par vairāk kā 15%;

8.3. pēc iestādes, nozares ministrijas vai Finanšu ministrijas iniciatīvas.

9. Šīs instrukcijas 2.punktā minētajām tāmēm piešķir numuru, kas atbilst attiecīgās programmas, apakšprogrammas vai pasākumu finansēšanas plānam. Gada laikā precizējot tāmi veido nākamo tāmes versiju, saglabājot iepriekš piešķirto numuru.

10. Precizējot tāmes (mainot tāmē apstiprināto līdzekļu izlietojumu – novirzot līdzekļus no viena izdevumu posteņa uz citu), iestāde nodrošina, ka šīs izmaiņas:

10.1. neierobežo iespēju sasniegt programmu un apakšprogrammu rezulta­tīvos rādītājus;

10.2. nodrošina valsts budžeta līdzekļu efektīvu izlietojumu;

10.3. nerada valsts sociālās apdrošināšanas obligāto iemaksu, komunālo maksājumu un citus parādus.

11. Informatīviem mērķiem eTāmēs tiek nodrošināta tāmju kopsavilkuma atskaite valsts budžeta programmu, apakšprogrammu griezumā. 10

12. Tāmi par iestādes saņemtajiem ziedojumiem un dāvinājumiem ([3.pielikums](https://likumi.lv/ta/id/187625-kartiba-kada-valsts-budzeta-iestades-sagatavo-un-apstiprina-valsts-budzeta-programmu-apaksprogrammu-un-pasakumu-tames-kartejam#piel4)) sagatavo par n gadā plānoto izdevumu apmēru, kas sedzams no faktiski saņemtiem un uz n gada sākumu atlikumā esošiem ziedojumu un dāvinājumu līdzekļiem. Ziedojumu un dāvinājumu tāmes sagatavo iestādei pieejamajā programmatūrā.

13. Šīs instrukcijas 2. un 12.punktā minētās tāmes apstiprina iestādes finanšu dienesta vadītājs (vai galvenais grāmatvedis) un paraksta iestādes vadītājs (vai viņa pilnvarotā amatpersona).

14. Budžeta programmai "Valsts budžeta aizdevumi un to atmaksāšana" un budžeta resora "74. Gadskārtējā valsts budžeta izpildes procesā pārdalāmais finansējums" programmām tāmes negatavo.

15. Iestāde normatīvajos aktos par informācijas ievietošanu internetā noteiktajā tīmekļa vietnes sadaļā par budžetu publicē saiti uz Valsts kases tīmekļa vietnes sadaļu, kur tiek nodrošināta visu valsts budžeta programmu un apakšprogrammu aktuālo tāmju publicēšana.

16. Pirmreizējo tāmju sagatavošanu 2019.gadā eTāmēs iestāde veic ne vēlāk kā 20 darbdienu laikā pēc finansēšanas plānu reģistrēšanas Valsts kasē.

17. Atzīt par spēku zaudējušu Ministru kabineta 2009.gada 20.janvāra instrukciju Nr.2 “Kārtība, kādā valsts budžeta iestādes sagatavo un apstiprina valsts budžeta programmu, apakšprogrammu un pasākumu tāmes kārtējam gadam”.

18. Instrukcija stājas spēkā 2019.gada 1.janvārī.

Ministru prezidents M.Kučinskis

Finanšu ministre D.Reizniece-Ozola

14